TASCO บวก 2% รอรับปันผล 0.30 บ. โบรกฯ แนะซื้อเป้า 32 บ. มองไตรมาส 3 โตต่อ
TASCO บวก 2% รอรับปันผล 0.30 บ. โบรกฯ แนะซื้อเป้า 32 บ. มองไตรมาส 3 โตต่อ ล่าสุดอยู่ที่ 24 บาท บวก 0.50 บาท หรือ 2.13% มูลค่าซื้อขาย 77.23 ล้านบาท
TASCO บวก 2% รอรับปันผล 0.30 บ. โบรกฯ แนะซื้อเป้า 32 บ. มองไตรมาส 3 โตต่อ ล่าสุดอยู่ที่ 24 บาท บวก 0.50 บาท หรือ 2.13% มูลค่าซื้อขาย 77.23 ล้านบาท
18 ส.ค. 2563

ผู้สื่อข่าวรายงานว่า ราคาหุ้น บริษัท ทิปโก้แอสฟัลท์ จำกัด (มหาชน) หรือ TASCO ล่าสุด ณ เวลา 10.15 น. อยู่ที่ 24 บาท บวก 0.50 บาท หรือ 2.13% สูงสุดที่ 24.10 บาท ต่ำสุดที่ 23.50 บาท ด้วยมูลค่าซื้อขาย 77.23 ล้านบาท

ทั้งนี้ บล.ทิสโก้ ระบุในบทวิเคราะห์ ประเมินราคาเป้าหมาย TASCO ที่ 32 บาทต่อหุ้น มองราคาหุ้นที่ร่วงกว่า 12% ในสัปดาห์ที่แล้วเป็นจังหวะ “ซื้อ” โดยแนวโน้มกำไรครึ่งปีหลังคาดยังเติบโตต่อเนื่อง โดยเฉพาะในไตรมาส 3/63 ที่เป็นช่วงไฮซีซั่น และบริษัทมีคำสั่งซื้อล่วงหน้าไปถึงเดือน ต.ค. แล้ว ส่งผลให้ยอดขายปีนี้คาดจะเป็นไปตามเป้าหมายที่ 1.9 ล้านตัน หลังครึ่งปีแรกมียอดขายแล้ว 9 แสนตัน, นอกจากนี้จะทยอยบันทึกค่าสินไหมทดแทนจากเหตุการณ์เพลิงไหม้ถังเก็บน้ำมันดิบที่มาเลเซียบางส่วนในช่วงไตรมาส 3/63 และทั้งหมดในไตรมาส 4/63
นอกจากนี้ที่ประชุมคณะกรรมการบริษัทฯ มีมติอนุมัติจ่ายเงินปันผลระหว่างกาลให้แก่ผู้ถือหุ้น เป็นเงินสดในอัตราหุ้นละ 0.30 บาท กำหนดวันที่ไม่ได้รับสิทธิปันผล (XD) วันที่ 31 สิงหาคม 2563  และกำหนดการจ่ายเงินปันผลในวันที่ 8 กันยายน 2563 เพื่อตอบแทนผู้ถือหุ้นที่ให้การสนับสนุนบริษัทด้วยดีเสมอมา ตอกย้ำการที่บริษัทเป็นหนึ่งในบริษัทที่ได้รับการคัดเลือกให้อยู่ใน SET High Dividend (SET HD)
ด้าน นายชัยวัฒน์ ศรีวรรณวัฒน์ กรรมการผู้จัดการใหญ่ TASCO เปิดเผยถึง แนวโน้มผลประกอบการในช่วงครึ่งปีหลังของปี 2563 คาดจะเติบโตดีต่อเนื่องจากยอดขายที่ฟื้นตัวจากทั้งตลาดในประเทศและตลาดต่างประเทศจากความต้องการยางมะตอย นอกจากนี้ราคายางมะตอยที่ปรับตัวสูงขึ้น
โดยราคายางที่ตลาดต่างประเทศล่าสุดอยู่ที่ 340 ดอลลาร์/ตัน ในขณะที่ต้นทุนราคาน้ำมันดิบที่บริษัทซื้อมาในช่วงไตรมาส 2 ราคาไม่สูง ถือเป็นปัจจัยบวกสนับสนุนผลประกอบการในช่วงไตรมาส 3 และไตรมาส 4 ปีนี้
 